190 
nu opstillet i Samlingen. — En drev ind i Mosdalur, Ønundarfjord, 
i Foraaret 1915, og en anden blev fisket paa Line paa 110—130 
m’s Dybde ved Vestmannøerne tidlig i Oktober samme Aar. — En 
blev skyllet op i Bolungavik i Vinteren 1916 og én strandede ved 
Isafjord Købstad d. 4de Juni 1917; den var 188 cm lang. — 
En blev fundet opskyllet i Eyjafjallasandur (overfor Vestmannøerne) 
i April 1920, og endelig blev én taget levende i Siglufjord d. 9de 
Oktober samme Aar. — Disse tre sidst omtalte er alle blevet ind¬ 
sendt til Samlingen. 
Jeg har nu efterhaanden faaet Oplysninger om henimod en Snes 
(18) Eksemplarer af denne Fisk, fundet ved Island, og de aller¬ 
fleste af dem er indkommet siden Begyndelsen af dette Aarhun- 
drede. Alle de Individer, jeg har set, og vistnok ogsaa de andre 
har været voksne. De fleste af dem er fundet paa Kyststrækningen 
Bjargtangar—Isafjords Dyb, o: N.V.-Kysten, nogle omkring Vest¬ 
mannøerne og ingen derimellem. Kun det sidst omtalte fandtes paa 
Nordkysten, intet er endnu fundet paa N.Ø.-, 0.- og S.0.-Kysten. 
Den synes stadig at være hyppigst udfor N.V.-Kysten, men lader 
til at vise sig til alle Tider af Aaret. Ellers faar man ikke ret 
meget at vide om dens Livsforhold. 
20 . Conger vulgaris Cuv. Havaal. 
Jeg omtalte denne Fisk som ny for Island i min sidste Med¬ 
delelse, S. 2, og fundet ved Vestmannøerne. Siden da er der kom¬ 
met et 115 cm langt Eksemplar til, fanget sammesteds paa ca. 75 
m’s Dybde, d. 18de Februar 1912.*) Det findes nu udstoppet i 
Samlingen. 
21 . Selache maxima (Gunn.). Brugde. 
Siden Fremkomsten af min „Oversigt" har man ret ofte iagt¬ 
taget Brugden ved Sydvestkysten af Island, og jeg skal her anføre 
de Tilfælde, jeg har faaet Oplysninger om: En skal være bleven 
iagttaget fra Damperen „Kong Trygve“ i Bredefjord, S. af Skor., 
i Juli 1905. — I Sommeren 1908 iagttog man flere i den sydlige 
Del af Faksebugten, og én, 13 Alen lang, blev fanget i Torske- 
garn ud for Keflavik og bragt i Land dér. — En blev fanget i 
0 Omtalt i Skyrsla 1911 —12, S. 29. 
